RML พุ่ง 8% ไม่หวั่นคดีศึกสายเลือด”ณรงค์เดช”ฟากโบรกฯชี้ซื้อ KPNL หนุนกำไรโตเด่นถึงปี 62
RML พุ่ง 8% ไม่หวั่นคดีศึกสายเลือด”ณรงค์เดช”ฟากโบรกฯชี้ซื้อ KPNL หนุนกำไรโตเด่นถึงปี 62 โดยปิดตลาดวันนี้อยู่ที่ระดับ 1.54 บาท บวก 0.12 บาท หรือ 8.45% สูงสุดที่ 1.61 บาท ต่ำสุดที่ 1.42 บาท ด้วยมูลค่าซื้อขาย 322.60 ล้านบาท
16 ต.ค. 2561

ผู้สื่อข่าวรายงานว่า ราคาหุ้น บริษัท ไรมอน แลนด์ จำกัด (มหาชน) หรือ RML ปิดตลาดวันนี้อยู่ที่ระดับ 1.54 บาท บวก 0.12 บาท หรือ 8.45% สูงสุดที่ 1.61 บาท ต่ำสุดที่ 1.42 บาท ด้วยมูลค่าซื้อขาย 322.60 ล้านบาท

ด้าน บล.ดีบีเอส วิคเคอร์ส ระบุในบทวิเคราะห์ แนะนำ ซื้อ ราคาเป้าหมาย 1.64 บาท หลังผู้ถือหุ้น RML ไฟเขียวเข้าลงทุนในสินทรัพย์ของบริษัท เคพีเอ็นแลนด์ จำกัด หรือ KPNL ขณะเดียวกัน KPNL ออกแถลงการณ์โต้หลังถูก “ณพ ณรงค์เดช” ฟ้องศาลระงับขายสินทรัพย์แต่ KPNL ยืนยันว่าที่ผ่านมาการประชุมผู้ถือหุ้นอนุมัติถูกต้องตามกฎหมาย
ทั้งนี้ มองผลกระทบเป็นบวก ในกรณีการเข้าลงทุนในสินทรัพย์ของ KPNL เดินหน้าต่อไปได้ และเป็นสิ่งที่ดีกับบริษัทตามที่เคยได้รายงานไปก่อนหน้านี้คือ หลังซื้อโครงการและหุ้น KPNL ได้ปรับกำไรต่อหุ้นปีนี้และปีหน้าเพิ่มถึง 1300%/100% คาดว่ากำไรตั้งแต่ไตรมาส 3/61 จะเติบโตดีกว่าช่วงเดียวกันของปีที่แล้ว ไปจนถึงครึ่งแรกของปีหน้าเพราะดีลนี้ อีกทั้งยังได้ที่ดินทำเลดีมากคือ สุขุมวิท 19 และ 28 ไว้พัฒนาโครงการคอนโดในอนาคต ซึ่งปัจจุบันหายากและราคาแพง
โดยปรับคำแนะนำล่าสุดเป็น ซื้อ ราคาพื้นฐานประเมินด้วยพีอีเรโชปี 61 ที่ 12 เท่า เป็น 1.64 บาท ราคาปิดมีส่วนเพิ่มได้อีก 15%